तीनों गेम 22 मिनट तक चले : सिंधु और यामागुची का मुकाबला एक घंटे 6 मिनट तक चला. सिंधु ने पहला गेम 22 मिनट में अपने नाम किया. हालांकि, दूसरे गेम में जापानी खिलाड़ी ने बेहतर खेल दिखाया. उन्होंने 8-10 से सिंधु से पिछड़ने के बावजूद 16-12 से बढ़त बना ली. इससे सिंधु पर दबाव बढ़ा. यामागुची ने इसका फायदा उठाया और 22 मिनट तक चले दूसरे गेम को 21-15 से अपने नाम किया. तीसरा गेम रोमांचक रहा. इसमें यामागुची ने एक समय सिंधु के खिलाफ 7-3 से बढ़त बनाई. लेकिन भारतीय शटलर ने लगातार अंक बनाए और 16-10 से स्कोर अपने पक्ष में किया. इसके बाद यामागुची एक भी अंक नहीं बना पाईं और सिंधु ने 21-15 से गेम जीतने के साथ ही मुकाबला जीत लिया.